
Narva Peetri Kooli
hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, õpetajate, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine.
Põhikooli hoolekogu koosseisu kuuluvad kooli pidaja, õppenõukogu, vanemate, vilistlaste ning kooli toetavate organisatsioonide esindajad, kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka. Kui põhikoolis on moodustatud õpilasesindus, kuulub hoolekogu koosseisu täiendavalt õpilasesinduse nimetatud esindaja.
Narva Peetri Kool on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 05.12.2013. a otsusega nr 125 nimetanud esindajaks Narva Peetri Kooli hoolekogusse Jelena Pahhomova.
2. Õiguslikud alused

2.1 Põhikooli- ja gümnaasiumiseaduse § 73 lõike 1 kohaselt moodustatakse hoolekogu kooli pidaja kehtestatud korras.
2.2 Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

Moodustada Narva Peetri Kooli (registrikood 75026655) hoolekogu koosseisus:
Jelena Pahhomova

- kooli pidaja esindaja

Marina Golovkina    

- õppenõukogu esindaja

Julia Borodatševa

- õpilasesinduse nimetatud esindaja

Svetlana Jakson

- vanemate esindaja
Ljubov Pavlova

- vanemate esindaja
Vassili Vorobjov

- kooli toetavate organisatsioonide esindaja
Andrei Antonov

- kooli toetavate organisatsioonide esindaja
Galina Jakovleva

- kooli toetavate organisatsioonide esindaja
Larissa Olenina

- kooli toetavate organisatsioonide esindaja
4. Rakendussätted 

4.1 Tunnistatakse kehtetuks Narva Linnavalitsuse 29.12.2010. a korraldus nr 1704-k „Narva Peetri Kooli hoolekogu moodustamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega sätestatud korras.

